Man in hospitaal doodgeskiet | Maroela Media
Die polisie stel ondersoek in ná 'n 34-jarige man in die Emalahleni-hospitaal in Witbank, Mpumalanga, doodgeskiet is.
Die slagoffer is aanvanklik Woensdagaand omstreeks 21:50 opgeneem in die hospitaal met skietwonde aan sy bors. "Volgens inligting tot die polisie se beskikking was die slagoffer Saterdagaand omstreeks 18:45 in 'n hospitaalsaal saam met ander persone toe die verdagte die saal betree het," het brig. Leonard Hlathi, woordvoerder van die polisie, gesê.
"Die slagoffer het glo die man herken en hulle het dadelik begin baklei. Die bakleiery het in die gang in beweeg. Die verdagte het 'n vuurwapen te voorskyn gebring en die slagoffer 'n paar keer geskiet. Hy het daarna die hospitaal verlaat."
Lt.genl. Mondli Zuma, provinsiale polisiekommissaris, het die voorval veroordeel en gesê die polisie sal nie rus totdat die oortreder agter tralies is nie.
"Niemand is nog in hegtenis geneem nie. Enigiemand met inligting word versoek om 10111 te skakel of kontak Crime Stop anoniem by 08600 10 111."
Met die stand van gesondheids dienste , en swak diens …………
Nou waar is die kameras, Swak hoor baie swak.
Ons moes tydens ons diensplig doodsakkers betree en veg sodat die land nie in 'n doodsakker verander nie, ons was duidelik onsuksesvol.
Dis kommerwekkend. Is daar nie sekuriteit nie? Daar word verwys na ander mense in die saal. Kon hul nie alarm maak nie? Sjoe!!